wickkiey/tamil-wikipedia-chunked huggingface dataset:
# சித்தாரா

## தொலைக்காட்சித் தொடர்கள்

| சுவாதி சினுகுலு | ஈடிவி நெட்வொர்க் | தெலுங்கு | பாத்திரம்-துளசி |  |
| --- | --- | --- | --- | --- |
| பராசக்தி | வசந்த் தொலைக்காட்சி | தமிழ் |  |  |
| கவரி மான்கல் | ஜெயா டி.வி. | தமிழ் | கதாபாத்திரம்-சந்தியா |  |
| ஆரத்தி | ராஜ் தொலைக்காட்சி | தமிழ் | பாத்திரம்-ஆரத்தி |  |
| சிந்தூரம் | ஏஷ்யாநெட் | மலையாளம் |  |  |
| ஈத்தரம் | மலையாளம் |  |  |  |
| சினேகா | ஏஷ்யாநெட் | மலையாளம் |  |  |
| சம்மர் இன் அமெரிக்கா | கைரளி தொலைக்காட்சி | மலையாளம் | பாத்திரம்-மீரா |  |
| கங்கா யமுனா சரஸ்வதி | ராஜ் தொலைக்காட்சி | தமிழ் | தொலைக்காட்சியில் அறிமுகம் | } |
# சித்தாரா

## தனிப்பட்ட வாழ்க்கை

சித்தாரா தன் வாழ்வின் துவக்கதில் எடுத்த முடிவின்படி திருமணம் செய்து கொள்ளவில்லை.
# குமார் போசு

**பண்டிட் குமார் போஸ்** (Kumar Bose) (ஏப்ரல் 4, 1953) ஒரு இந்திய கைம்முரசு இணை மேதையும், இந்திய பாரம்பரிய இசையமைப்பாளருமாவார். இவர் பனாரசு பள்ளியின் பாணியிலான கைம்முரசு இணை இசைக்கிறார். புகழ்பெற்ற பண்டிட் கிசன் மகராஜின் கீழ் தனது திறமைகளை வளர்த்துக் கொண்ட இவர், பண்டிட் ரவிசங்கருடனான தனது வாசிப்பால் முக்கியத்துவம் பெற்றார். இவரது இசை திறன்களைத் தவிர, போசு ஒரு விருது பெற்ற விளையாட்டு வீரர் ஆவார். கேரம் விளையாடத் தெரிந்த இவர், நான்கு மொழிகளை சரளமாக பேசுகிறார். நான்கு தசாப்தங்களுக்கும் மேலாக நீடித்த ஒரு வாழ்க்கையில், இவர் கைம்முரசு இணையின் முன்னணிநிபுணர்ர்களில் ஒருவராகவும், இந்தியப் பாரம்பரிய இசையுலகில் சர்வதேச அளவில் அங்கீகரிக்கப்பட்ட முகமாகவும் தன்னை நிலைநிறுத்திக் கொண்டார். 2007 ஆம் ஆண்டில் சங்கீத நாடக அகாதமி விருதைப் பெற்றார்.
# குமார் போசு

## குடும்பம்

போசு கொல்கத்தாவில் ஒரு இசைக் குடும்பத்தில் பிறந்தார். புகழ்பெற்ற கைம்முரசு இணைக் கலைஞரான இவரது தந்தை பண்டிட். விசுவநாத் போசு இவருக்கு தாளத்தின் முதல் பாடங்களைக் கற்றுக் கொடுத்தார்.  
இவரது தாயார் விதுசி பாரதி போசு ஒரு சிறந்த சித்தார் கலைஞரும், உஸ்தாத் தபீர் கான் மற்றும் அலி அக்பர் கான் ஆகியோரின் சிறந்த சீடருமாவார். பாரதி தனது வாழ்க்கையில் பல விருதுகளைப் பெற்றுள்ளார். இதில் அனைத்திந்திய வானொலிக் கலைஞராக அங்கீகாரமும், 1956இல் சிறந்த சித்தார் இசைக்காக குடியரசுத் தலைவர் விருது உட்பட. இவர் தனது மகனை பாரம்பரிய இசையின் அடிப்படை வடிவங்களுடன் வழிநடத்தி, தொழில்முறை கைம்முரசு இணைக் கலைஞராக உதவினார்.  
போசின் சகோதரர்களும் குறிப்பிடத்தக்க இசைக்கலைஞர்களாக இருக்கின்றனர். அவர்கள் ஒரு பாரம்பரிய, முழுமையான மற்றும் தீவிரமான பயிற்சி முறையை வைத்திருக்கிறார்கள். அவரது சகோதரர் ஆச்சார்யா ஜெயந்தா போசு சர்வதேச அளவில் புகழ்பெற்றர் இசையமைப்பாளரும், பாடலாசிரியர், ஆர்மோனியக் கலைஞரும், பாடகருமாவார். அதே நேரத்தில் இவரது சகோதரர் பண்டிட். தெபோசோதி போசு ஒரு குறிப்பிடத்தக்க சரோத் கலைஞரும், இசை இயக்குனருமாவார்.
# குமார் போசு

## இசை வாழ்க்கை

போசின் முதல் ஆசிரியர் அவரது தந்தையாவார். தனது தந்தையின் அகால மரணத்திற்குப் பிறகு, இவருக்கு மிகவும் மதிப்பிற்குரிய இசைக்கலைஞரான பண்டிட் கிசன் மகாராஜ் (1923-2008) கற்பித்தார்.  
தனது முதல் பொது நிகழ்ச்சியை 4 வயதில் வழங்கினார். 14 வயது வாக்கில், இவர் வெளிநாட்டில் நிகழ்த்தினார். பின்னர் உலகின் ஒவ்வொரு முக்கிய இசை அரங்குகளிலும் நிகழ்த்தியுள்ளார். இண்டனிலுள்ள ஆல்பர்ட் மையம், பார்பிகன் அரஙகம், மாஸ்கோவின் கிரெம்ளின், நியூயார்க்கிலுள்ள லிங்கன் நிகழ்த்துக்கலை மையம், கார்னகி அரங்கம் போன்றவற்றிலும் மேலும், இந்தியா முழுவதும் பல்வேறு இடங்களில் நிகழ்ச்சிகளை நிகழ்த்தியுள்ளார். இரண்டாம் எலிசபெத் மகாராணி மற்றும் இளவரசர் சார்லசு ஆகியோருக்கு பண்டிட் ரவிசங்கருடன் இணைந்து நிகழ்ச்சி நடத்திய பெருமையும் இவருக்கு உண்டு. அதோடு, கனடாவின் தொராண்டோவிலுள்ள ஆகா கான் அருங்காட்சியகத்தில் 2019 ஆம் ஆண்டில் தொராண்டோவின் ராக்-மாலா இசை அமைப்புக்காக பண்டித்குமார் போசு நிகழ்த்தினார்.
# குமார் போசு

## தனிப்பட்ட வாழ்க்கை

குமார் போசு ஒரு பாரம்பரிய பாடகியான கபேரி என்பவரை மணந்தார். இவர்களுக்கு திரிசா என்ற ஒரு மகள் இருக்கிறார். இவரும் ஒரு பாடகராகவார்.
# பூர்ணா ஆறு (தப்தி கிளையாறு )

**பூர்ணா ஆறு** (Purna River) மேற்கு இந்தியா ஆறாகும். இது தப்தி ஆற்றின் முக்கிய துணை நதிகளில் ஒன்றாகும். இது மகாராட்டிராவின் ஜல்கானில் உள்ள சாங்தேவ் என்ற இடத்தில் கடலில் கலக்கிறது.
# பூர்ணா ஆறு (தப்தி கிளையாறு )

## சொற்பிறப்பியல்

*பூர்ணா* என்ற சொல்லுக்கு சமஸ்கிருதத்தில் *முழுமையான* என்று பொருள். இது பயோசினி அல்லது *பைசானி* (சமஸ்கிருத பொருள்: முழுமையான) என அழைக்கப்பட்டது. *பூர்ணா* (கடக்பூர்ணா மற்றும் கட்டேபூர்ணா) என்று பெயரிடப்பட்ட பிற நதிகளும் உள்ளன.  
இந்நதியினை நினைவு படுத்தும் விதமாக பல்வேறு சமூகம் மற்றும் பள்ளிகளுக்கு இந்த ஆற்றின் பெயர் இடப்பட்டுள்ளது.
# பூர்ணா ஆறு (தப்தி கிளையாறு )

## விளக்கம்

பூர்ணா மேற்கு பாயும் நதி. பல மீன் இனங்கள், வாத்துகள், பாக்டா போன்ற பறவைகளுக்கு இது இயற்கையான வாழ்விடமாகும். ஹட்னூர் அணை ஹத்னூர் கிராமத்திற்கு அருகிலுள்ள பூர்ணாவில் கட்டப்பட்டுள்ளது. இந்த அணை வடக்கு மகாராட்டிராவின் மிகப்பெரிய அணை. இது மிகப்பெரிய நீர் தேக்கத்தைக் கொண்டுள்ளது.  
முக்தைநகர், மல்கப்பூர் பகுதிக்கு பூர்ணா முக்கிய நீர் ஆதாரமாகும். இது தெற்கு மத்தியப் பிரதேசத்தின் கிழக்கு சத்புரா மலைத்தொடரில் உயர்ந்து, மேற்கு நோக்கிப் பாய்ந்து, மகாராட்டிராவின் மராத்வாடா, விதர்பா பகுதியைத் தப்பி நதியுடன் இணைப்பதற்கு முன்பு வடிகட்டுகிறது.  
இந்த நீர்நிலை பெரும்பாலும் மகாராஷ்டிரா மாநிலத்தின் கிழக்கு விதர்பா பகுதியில் அமைந்துள்ளது மற்றும் இது கிட்டத்தட்ட 18,929 சதுர கிலோமீட்டர் ஆகும்.  
இது பைன்சேதியிலிருந்து 2 கிமீட்டர் தொலைவில் உள்ள போகர்னி கிராமத்தில் உருவாகிறது. &nbsp;பைன்சேதி மகாராட்டிராவின் அமராவதி மாவட்டத்தை ஒட்டியுள்ள மத்தியப் பிரதேசத்தின் பெத்துல் மாவட்டத்தில் உள்ள தெகசில் ஆகும். அகோலா, புல்தானா மற்றும் ஜல்கான் மாவட்டங்கள் வழியாகப் பாயும் இந்த ஆற்றின் மொத்த நீளம் 334 கி.மீ. ஆகும். இந்த ஆற்றின் கரையில், முக்தைநகரில் முக்தபாய் கோயில் மற்றும் சாங்தேவ் கிராமத்தில் சாங்தேவ் கோயில் உள்ளனர். டாபி நதி சாங்தேவ் கிராமத்தில் பூர்ணாவுடன் இணைகிறது.
# பூர்ணா ஆறு (தப்தி கிளையாறு )

## சங்கமம்

வடக்கு மகாராட்டிராவின் ஜல்கான் மாவட்டத்தின் முக்தைநகர் வட்டத்தில் உள்ள சாங்தேவ் கிராமத்தில் பூர்ணா ஆறு தப்தி ஆறுடன் சங்கமிக்கிறது. இரண்டு நதிகள் சந்திக்கும் இடத்தில் (சங்கம் ) சாங்தேவா மகாராஜ் கோயில் கட்டப்பட்டுள்ளது. இதனைப் புனிதமானது (பவித்ரா ஸ்தான்) என்று பக்தர்கள் நம்புகிறார்கள்.
# பூர்ணா ஆறு (தப்தி கிளையாறு )

## நதி துணை நதிகள்

பூர்ணா நதி மற்றும் அதன் துணை நதிகள்  
- பூர்ணா நதி
- கோத்மா நதி
- ஆர்னா நதி
- பெந்தி நதி
- உமா நதி
- கட்டேபூர்ணா நதி
- ஷாஹனூர் நதி
- பாவ்குரி நதி
- சந்திரபாக நதி
- புலேஸ்வரி நதி
- மோர்னா நதி
- மான் நதி
- மாஸ் நதி
- உட்டாவாலி நதி
- விசுவாமித்திரி ஆறு
- நிர்குனா நதி
- காந்தாரி நதி
- ஆஸ் நதி
- தியானகங்கா ஆறு
- விஸ்வகங்கா நதி
- நலகங்க நதி
- வான் நதி
- நட்கங்கா
# பாபுரா, போஜ்பூர்

**பாபுரா** (Babura) என்பது இந்தியாவின் பீகார் மாநிலத்தில், போஜ்பூர் மாவட்டத்தில், பர்காரா ஒன்றியத்தில் உள்ள ஒரு பெரிய கிராமம் ஆகும். 2011 நிலவரப்படி, அதன் மக்கள் தொகை 4,291 வீடுகளில் 28,412 ஆக இருந்தது. அந்த ஆண்டு, இது போஜ்பூர் மாவட்டத்தில் அதிக மக்கள் தொகை கொண்ட கிராமமாக இருந்தது.
# மல்லிகார்ச்சுன் மன்சூர்

**மல்லிகார்ச்சுன் மன்சூர்** (Mallikarjun Mansur) (31 திசம்பர் 1910 - 12 செப்டம்பர் 1992) கருநாடகாவைச் சேர்ந்த ஒரு இந்துஸ்தானி இசைப் பாடகராவார், ஜெய்ப்பூர்-அட்ரௌலி கரானாவில் (பாடும் பாணி) கியால் பாணியில் சிறந்த பாடகர்.
# மல்லிகார்ச்சுன் மன்சூர்

## ஆரம்பகால வாழ்க்கையும் பின்னணியும்

மல்லிகார்ச்சுன் 1910 ஆம் ஆண்டு புத்தாண்டு தினத்தன்று கர்நாடகாவின் தர்வாடுக்கு மேற்கே ஐந்து கிலோமீட்டர் தொலைவில் உள்ள மன்சூர் என்ற கிராமத்தில் பிறந்தார். இவரது தந்தை, பீமாராயப்பா, கிராமத் தலைவராக இருந்தார். தொழில் மூலம் ஒரு விவசாயியாகவும், இசையை மிகவும் விரும்பியவராகவும் இருந்தார். இவருக்கு நான்கு சகோதரர்களும் மூன்று சகோதரிகளும் இருந்தனர். இவரது அண்ணன் பசவராசு ஒரு நாடகக் குழுவைக் கொண்டிருந்தார். இதனால் ஒன்பது வயதில் மல்லிகார்ச்சுன் ஒரு நாடகத்தில் ஒரு சிறிய பாத்திரத்தை செய்தார்.  
தனது மகனிடமுள்ள திறமையைக் கண்டறிந்து, இவரது தந்தை இவரை ஒரு பயண யக்சகானக் குழுவில் ஈடுபடுத்தினார். இந்த குழுவின் உரிமையாளர் இவரது மென்மையான குரலை விரும்பினார். மேலும் நாடக-நிகழ்ச்சிகளின் போது பல்வேறு வகையான பாடல்களைப் பாட இவரை ஊக்குவித்தார். இவரது நிகழ்ச்சியை கண்ட அப்பையா சுவாமி என்பவர் இவர இதன்னுடன் அழைத்துச் சென்றார். அவரின் கீழ் கர்நாடக இசையில் தனது ஆரம்ப பயிற்சி பெற்றார். குவாலியர் கரானாவைச் சேர்ந்த மீரஜ்ஜின் நீலகண்ட புவா அலுர்மத்தின் கீழ் இந்துஸ்தானி இசையில் அறிமுகமானார். பிந்தையவர் இவரை 1920 களின் பிற்பகுதியில் ஜெய்ப்பூர்-அட்ரௌலி கரானாவின் உறுதியான மற்றும் அப்போதைய தேசபக்தரான அல்லாதியா கானிடம் (1855-1946) அழைத்து வந்தார். அவர் இவரை தனது மூத்த மகன் மஞ்சி கானிடம் மேலதிகப் பயிற்சிக்காக அனுப்பி வைத்தார். மஞ்சி கானின் அகால மரணத்தைத் தொடர்ந்து, இவர் மஞ்சி கானின் தம்பி புர்ஜி கானின் ஆதரவின் கீழ் வந்தார். புர்ஜி கானின் கீழ் இந்த சீர்ப்படுத்தல் இவரது பாடும் பாணியில் மிக முக்கியமான தாக்கத்தை ஏற்படுத்தியது. 1982 ஆம் ஆண்டில், இந்தியாவின் தேசிய இசை, நடனம் மற்றும் நாடக அகாதமியான சங்கீத நாடக அகாதமி வழங்கிய மிக உயர்ந்த கௌரவமான இவருக்கு சங்கீத நாடக அகாதமி கூட்டாளர் வழங்கப்பட்டது.
# மல்லிகார்ச்சுன் மன்சூர்

## புத்தகங்கள்

மன்சூர் கன்னடத்தில் *நன்னா ரசாயத்ரே* என்ற சுயசரிதை புத்தகத்தை எழுதினார். இது இவரது மகன் இராஜசேகர் மன்சூர் அவர்களால் *மை ஜர்னி இன் மியூசிக்* என்ற புத்தகமாக ஆங்கிலத்தில் மொழிபெயர்க்கப்பட்டுள்ளது.
# மல்லிகார்ச்சுன் மன்சூர்

## தனிப்பட்ட வாழ்க்கை

மன்சூர் கங்காம்மா என்பவரை மணந்தார். இவர்களுக்கு ஏழு மகள்களும் இராசசேகர் மன்சூர் என்ற ஒரு மகனும் இருக்கின்றனர். மன்சூரின் குழந்தைகளில், இராசசேகரும், நீலா கோட்லியும் பாடகர்களாவர்.
# மல்லிகார்ச்சுன் மன்சூர்

## இறப்பு

கோமா நிலையில் இருந்த மன்சூர் 1992 செப்டம்பர் 12 ஆம் தேதி, தார்வாட்டில் இறந்தார். அவருக்கு மாநில அரசு மரியாதையுடன் இறுதி சடங்கு நடத்தியது.
# மல்லிகார்ச்சுன் மன்சூர்

## மரியாதை

'மிருத்யுஞ்சயா' என்ற இவரது இல்லம் இன்று இவரது நினைவாக ஒரு அருங்காட்சியகத்தை கொண்டுள்ளது. இந்த அருங்காட்சியகத்தை கர்நாடக மாநில அரசின் கன்னட மற்றும் கலாச்சாரத் துறையின் கீழ் செயல்படும் டாக்டர் மல்லிகார்ச்சுன் மன்சூர் தேசிய நினைவு அறக்கட்டளை நிர்வகிக்கிறது. ஒவ்வொரு ஆண்டும் அறக்கட்டளை செப்டம்பர் 12 மற்றும் 13 ஆகிய தேதிகளில் இவரது நினைவாண்டை நினைவுகூரும் வகையில் ஒரு தேசிய நிகழ்ச்சியை ஏற்பாடு செய்கிறது. அறக்கட்டளை ஆண்டுதோறும் திசம்பர் 31 அன்று மூன்று விருதுகளை அறிவிக்கிறது.  
இவரது பிறந்த நூற்றாண்டு விழாவைக் குறிக்கும் வகையில், 2011 சனவரி 1 முதல் 3 வரை தர்வாடு, ஹூப்ளி ஆகிய இடங்களில் மூன்று நாள் இசை விழா ஏற்பாடு செய்யப்பட்ட. இதில் இந்தியா முழுவதும் உள்ள பாடகர்கள் நிகழ்ச்சிகளையும் நிகழ்ச்சிகளையும் அவரது பிறந்த இடமான மன்சூர் கிராமத்தில் உள்ள கரியம்மா தேவி கோயில் வளாகத்தில் நடைபெற்றது. மன்சூரில் உள்ள அவரது மூதாதையர் இல்லமும் நினைவுச்சின்னமாக மாற்றப்பட்டது.  
2013 ஆம் ஆண்டில், தார்வார் கர்நாடக கல்லூரி வளாகத்தில் சிறீஜன இரங்கமந்திரில் நடைபெற்ற விழாவில் அனைத்திந்திய வானொலி அதன் காப்பகங்களிலிருந்து இவரது இசைத் தொகுப்பைக் கொண்டு "*ஆகாஷ்வனி சங்கீத்*" என்ற ஐந்து ஒலிவடிவ குறுந்தகட்டினை கொண்ட தொகுப்பினை வெளியிடப்பட்டது.
# தமிழ்த் திரைப்படங்களின் பட்டியல், 2021

**தமிழ்த் திரைப்படங்களின் பட்டியல் 2020** என்பது 2021 ஆம் ஆண்டு தமிழகத் திரைப்படத்துறையில் அல்லது தமிழ் மொழியில் வெளியான திரைப்படங்களின் பட்டியல் ஆகும்.
# தமிழ்த் திரைப்படங்களின் பட்டியல், 2021

## வெளியான திரைப்படங்கள்

### சனவரி - மார்ச்சு

| '''ச
ன
வ
ரி''' | **1** | ஆதிக்க வர்க்கம் | பகவதி பாலா | பகவதி பாலா, பிருந்தா ரவி |  |
| --- | --- | --- | --- | --- | --- |
| பேய் இருக்க பயமேன் | கார்த்தீஸ்வரன் | கார்த்தீஸ்வரன், காயத்ரி ரேமா |  |  |  |
| **8** | குலசேகர பட்டினம் | ஆல்வான் | ஜேம்ஸ், ஸ்ரீதேவி, ஆல்வான் |  |  |
| மாறா | திலீப் குமார் | மாதவன், சிரத்தா சிறீநாத் |  |  |  |
| பச்சைக்கிளி | எம்.கே.செல்வம் | ஜிப்சி ராஜ்குமார், ஹேமா, பாபு |  |  |  |
| V | டேவின்சி சரவணன் | ராகவ், லூதியா |  |  |  |
| **13** | மாஸ்டர் | லோகேஷ் | விஜய், விஜய் சேதுபதி, ஆண்ட்ரியா |  |  |
| **14** | பூமி | லட்சுமன் | ஜெயம் ரவி, நிதி அகர்வால் |  |  |
| ஈஸ்வரன் | சுசீந்திரன் | சிலம்பரசன், பாரதிராஜா, நிதி அகர்வால் |  |  |  |
| **15** | புலிக்குத்தி பாண்டி | முத்தையா | விக்ரம் பிரபு, லட்சுமி மேனன் |  |  |
| **29** | எங்க ஊரு பூக்காரி | வசந்த சேகர் | வசந்த சேகர் |  |  |
| கபடதாரி | பிரதீப் கிருஷ்ணமூர்த்தி | சிபிராஜ், நந்திதா |  |  |  |
| கீலக்காடு | சத்தியமூர்த்தி ஜெயகுரு | அஜய் கார்த்திக், சுரேஷ், சுகன்யா |  |  |  |
| குக்கிராமம் | கே.ராமன் | சிவன், அனிதா செல்வராஜ் |  |  |  |
| செஞ்சோலை | பாரூக் | பாரூக் |  |  |  |
| - பிப்ரவரி! | '''பி
ப்
ர
வ
ரி''' | **5** | ஆட்கள் தேவை | சக்தி சிவன் | சக்தி சிவன், ஈசன் நடராஜன் |
| சிதம்பரம் ரயில்வே கேட் | சிவபாலன் | அன்பு மயில்சாமி, மகேந்திரன் |  |  |  |
| கலத்தில் சாந்திப்போம் | என்.ராஜசேகர் | ஜீவா, அருள்நிதி |  |  |  |
| டிரிப் | டென்னிஸ் மஞ்சுநாத் | யோகி பாபு, சுனைனா |  |  |  |
| **12** | C/o காதல் | ஹேமாம்பர் | ஜஸ்தி வெத்ரி, மும்தாஜ் சோர்கார் |  |  |
| இது விபத்து பகுதி | விஜய் திருமூலம் | சசி, அனு கிருஷ்ணா |  |  |  |
| கசகசா | தமிழ் சுதர் | சம்பத் ராம், சைவினோத் |  |  |  |
| குட்டி கதை | நான்கு இயக்குநர்கள் | விஜய் சேதுபதி, கௌதம் மேனன் |  |  |  |
| நானும் சிங்கிள் தான் | ஆர்.கோபி | அட்டகத்தி தினேஷ், தீப்தி சதி |  |  |  |
| பாரிஸ் ஜெயராஜ் | கே. ஜான்சன் | சந்தானம், அனைகா சோதி |  |  |  |
| **19** | ஆண்கள் ஜாக்கிரதை | கே.எஸ்.முத்து மனோகரன் | முருகானந்தம், ஜெமினி ராகவா |  |  |
| சக்ரா | எம்.எஸ்.நந்தன் | விஷால், சிரத்தா சிறீநாத் |  |  |  |
| கமலி | ராஜசேகர் துரைசாமி | ஆனந்தி, ரோஹித் சுரேஷ் சரஃப் |  |  |  |
| லோகா | டி.எஸ். திவாகர் | யோகேந்திரா, அக்ஷதா மாதவ் |  |  |  |
| பழகிய நாட்கள் | ராம்தேவ் மீரன் | மேகனா, ஸ்ரீநாத் |  |  |  |
| சில்லு வண்டுகள் | கே.வெங்கிடி | டி.கே.நாராயணன், அருணாசலம் |  |  |  |
| **26** | கால்ஸ் | ஜே.சபரிஷ் | சித்ரா, வினோதினி |  |  |
| செந்தா | சாகயநாதன் | தீபா உமபதி, டிட்டோ |  |  |  |
| சென்னையில் ஓடா ஓடா | சஞ்சீவ் | குருமுருகா, காசி விஸ்வநாதன் |  |  |  |
| பாதி உனக்கு பாதி எனக்கு | எம். விஜயகுமார் | ஆரியன், சரவணன், சுவாதி |  |  |  |
| சங்கத்லைவன் | மணிமாறன் | சமுத்திரக்கனி, ரம்யா சுப்பிரமணியன் |  |  |  |
| சரியா தவறா | எஸ்.சவரிமுத்து | சவரிமுத்து, கதால் சுகுமார் |  |  |  |
| வேட்டை நாய் | எஸ்.ஜெய்சங்கர் | ஆர்.கே.சுரேஷ், ராம்கி |  |  |  |
| **28** | ஏலே | ஹலிதா ஷமீம் | சமுத்திரக்கனி, மணிகண்டன் |  |  |
# தமிழ்த் திரைப்படங்களின் பட்டியல், 2021

## வலைத் தொடர்கள்

| '''ச
ன
வ
ரி''' | **29** | குருதி கலாம் | பி.ராஜபாண்டி, தனுஷ் | சந்தோஷ் பிரதாப், சனம் ஷெட்டி | எம்எக்ஸ் பிளேயர் |
| --- | --- | --- | --- | --- | --- |
# ஆகா கான் அருங்காட்சியகம்

**ஆகா கான் அருங்காட்சியகம்** (Aga Khan Museum) என்பது இசுலாமிய கலை, ஈரானிய (பாரசீக) கலை மற்றும் முஸ்லிம் கலாச்சாரத்தின் அருங்காட்சியகமாகும். இது கனடாவின் ஒன்ராறியோவின் தொராண்டோவின் வடக்கு யார்க் மாவட்டத்தில் 77 வின்ஃபோர்ட் டிரைவில் அமைந்துள்ளது. இசுலாமிய கலை மற்றும் பொருள்களுக்காக அர்ப்பணிக்கப்பட்ட மேற்கத்திய உலகின் முதல் அருங்காட்சியகமான இது, இளவரசர் அகா கான், இலண்டனில் உள்ள இஸ்மாயிலி ஆய்வுகள் நிறுவனம் மற்றும் இளவரசர் சத்ருதீன் ஆகா கான் ஆகியோரின் தனிப்பட்ட சேகரிப்புகள் உள்ளிட்ட 1,000 க்கும் மேற்பட்ட அரிய பொருட்கள் உள்ளன. ஆகா கான் அபிவிருத்தி வலையமைப்பின் ஒரு நிறுவனமான ஆகா கான் அறக்கட்டளையின் முன்முயற்சியாக, உலக பாரம்பரியத்திற்கு முஸ்லிம் நாகரிகங்கள் செய்துள்ள கலை, அறிவுசார் மற்றும் விஞ்ஞான பங்களிப்புகள் பற்றிய ஒரு கண்ணோட்டத்தை முன்வைக்க இந்த அருங்காட்சியகம் அர்ப்பணிக்கப்பட்டுள்ளது. உலக பாரம்பரியத்திற்கு முஸ்லீம் நாகரிகங்கள் செய்த பங்களிப்பைப் பற்றி அதிக புரிதலையும் பாராட்டையும் வளர்ப்பதே இந்த அருங்காட்சியகத்தின் நோக்கமாகும். கல்வி, ஆராய்ச்சி மற்றும் ஒத்துழைப்பு மூலம், அருங்காட்சியகம் உரையாடலை வளர்க்கும் மற்றும் மக்களிடையே சகிப்புத்தன்மையையும் பரஸ்பர புரிந்துணர்வையும் ஊக்குவிக்கும். நிரந்தர சேகரிப்புக்கு கூடுதலாக, ஆகா கான் அருங்காட்சியகத்தில் ஒவ்வொரு ஆண்டும் பல தற்காலிக கண்காட்சிகள் இடம்பெறுகின்றன. அருங்காட்சியக சேகரிப்பு மற்றும் கண்காட்சிகள் கல்வித் திட்டங்கள் மற்றும் கலை நிகழ்ச்சிகளால் நிரப்பப்படுகின்றன.
# ஆகா கான் அருங்காட்சியகம்

## வரலாறு

### வளர்ச்சியும் கட்டுமானமும்

பல ஆண்டுகளாக, சியா இசுலாம் முஸ்லிம்களின் ஆன்மீகத் தலைவரான ஆகா கான், இசுமாயிலி கலை மற்றும் கலைப்பொருட்களுக்கான ஒரு பெரிய அருங்காட்சியகத்தை உருவாக்கத் திட்டமிட்டிருந்தார். வரலாறு முழுவதும் குறுக்கு-கலாச்சார நூல்களை ஒன்றாக இணைப்பதன் மூலம் இஸ்லாமிய நாகரிகங்களில் புதிய முன்னோக்குகளை வழங்குவதற்கான இஸ்மாயிலி சமூகத்தின் நோக்கத்துடன் இது இணைந்துள்ளது. கனடாவின் தொராண்டோவின் டான் ஆலைகள் உள்ள இடம் 2002 ஆம் ஆண்டில் உறுதி செய்யப்பட்டது. ஆர்ப்பாட்டங்கள் பிரிட்டிசு பாராளுமன்றத்திலிருந்து தேம்ஸ் நதியில் ஒரு தளத்திற்கான 60 மில்லியன் டாலர் கனேடிய சலுகையைத் தடுத்தன. ஆகா கான் பின்னர் கனடாவை நாட்டின் பன்மைத்துவத்திற்கு அஞ்சலி செலுத்தியது.  
ஏற்கனவே கட்டுமானத்தில் இருந்த இஸ்மாயிலி மையத்தை ஒட்டியிருந்த முன்னாள் பாட்டா காலணி தலைமை அலுவலகத்தை ஆகா கான் வாங்கினார். நவீன கட்டிடக் கலைஞர் ஜான் பி. பார்கின் வடிவமைத்த இந்த கட்டிடம் அருங்காட்சியகத்திற்கு பொருத்தமற்றது என்று தீர்மானிக்கப்பட்ட பின்னர் 2007 இல் இடிக்கப்பட்டது. புதிய கட்டமைப்பை பிறிட்ஸ்கர் பரிசை வென்ற புமிஹிகோ மக்கி வடிவமைத்தார். இது 6.8 ஹெக்டேர் இடத்தை லெபனான் இயற்கைக் கட்டிடக் கலைஞர் விளாடிமிர் ஜுரோவிக் உருவாக்கிய பொது தோட்டங்களுடன் பகிர்ந்து கொள்கிறது.  
இந்த திட்டத்திற்கான அடித்தளம் அமைக்கும் விழா கனேடிய பிரதமர் இசுட்டீவன் கார்ப்பர் மற்றும் ஆகா கான் ஆகியோரால் மே 28, 2010 அன்று நிகழ்த்தப்பட்டது.
# ஆகா கான் அருங்காட்சியகம்

## வரலாறு

### வளர்ச்சியும் கட்டுமானமும்

#### ஐரோப்பிய சுற்றுப்பயணம்

சேகரிப்பிற்காக ஒரு நிரந்தர வீடு கட்டப்படும்போது, தேர்ந்தெடுக்கப்பட்ட பொருட்கள் ஐரோப்பாவில் சுற்றுப்பயணம் மேற்கொண்டன. கண்காட்சிகள் பரந்த சர்வதேச பாராட்டைப் பெற்றன. இந்த கண்காட்சி முஸ்லிம் கலாச்சாரங்களில் பிரிக்கமுடியாத வகையில் இணைக்கப்பட்டுள்ள வாழ்க்கையின் மத மற்றும் மதச்சார்பற்ற அம்சங்களையும் வெளிப்படுத்துகிறது. முதல் கண்காட்சிகள் இரண்டு பகுதிகளாக ஏற்பாடு செய்யப்பட்டன: புனித நூல்கள் மற்றும் தொடர்புடைய பொருள்களைக் கொண்ட *கடவுளுடைய வார்த்தை* மற்றும் முஸ்லீம் நீதிமன்றங்களையும் அவற்றின் புள்ளிவிவரங்களையும் பிரதிபலிக்கும் *இறைவனின் சக்தி*. இசுலாமிய உலகின் புவியியல் அகலத்தைக் காட்டும் *கடவுளின் வார்த்தை* மற்றும் *பயணிகளின் பாதை* என மிக சமீபத்திய கண்காட்சிகள் ஏற்பாடு செய்யப்பட்டுள்ளன.
# ஆகா கான் அருங்காட்சியகம்

## வரலாறு

### திறப்பு

ஆகா கான் அருங்காட்சியகம் செப்டம்பர் 18, 2014 அன்று பொதுமக்களுக்காக திறக்கப்பட்டது. *ஹென்றி கிம்* என்பவர் 2012 முதல் அருங்காட்சியகத்தின் முதல் இயக்குநராகவும் தலைமை நிர்வாக அதிகாரியாகவும் பணியாற்றினார். வாரியத்தின் புதிய தலைவராக இளவரசர் அமின் ஆகா கான் மே 18, 2016 முதல் நியமிக்கபட்டார். இந்த பதவியை முன்னர் இவரது சகோதரர் ஆகா கான் வகித்தார். அவர் அமைப்பின் ஒரே உறுப்பினராக அருங்காட்சியகத்துடன் நெருங்கிய தொடர்பைக் கொண்டிருந்தர்.
# எம். முத்தையா

**எம். முத்தையா** என்பவர் தமிழகத் திரைப்படத்துறையில் பணிபுரியும் திரைப்பட இயக்குநர் மற்றும் திரைக்கதை ஆசிரியர் ஆவார். இவர் 2013 ஆம் ஆண்டில் இருந்து குட்டிப் புலி (2013), கொம்பன் (2015), மருது (2016), கொடிவீரன் (2017), தேவராட்டம் (2019), புலிக்குத்தி பாண்டி (2021) போன்ற திரைப்படங்களை இயக்கியுள்ளார்.
# எம். முத்தையா

## திரைப்படங்கள்

| ஆண்டு | திரைப்படம் | இயக்குநர் | திரைக்கதை ஆசிரியர் |
| --- | --- | --- | --- |
| 2013 | குட்டிப் புலி |  |  |
| 2015 | கொம்பன் |  |  |
| 2016 | மருது |  |  |
| 2017 | கொடிவீரன் |  |  |
| 2019 | தேவராட்டம் |  |  |
| 2021 | புலிக்குத்தி பாண்டி |  |  |
| 2022 | விருமன் |  |  |
| 2023 | காதர்பாட்சா என்ற முத்துராமலிங்கம் | } |  |
# இங்கிலாந்து துடுப்பாட்ட அணியின் இந்தியச் சுற்றுப்பயணம் 2020–21

இங்கிலாந்து துடுப்பாட்ட அணி நான்கு தேர்வுப் போட்டிகள், மூன்று ஒருநாள் போட்டிகளில் மற்றும் ஐந்து இருபது20 போட்டிகளில் விளையாடுவதற்காக 2020 பெப்ரவரி மற்றும் மார்ச் மாதங்களில் இந்தியாவுக்கு சுற்றுப்பயணம் மேற்கொள்கிறது. இந்த சுற்றுப்பயணம் 2019–21 ஐசிசி உலகத் தேர்வுத் துடுப்பாட்டம் மற்றும் 2020-23 உலககிண்ண தகுநிலைப் போட்டிகளின் ஒரு பகுதியாக அமைகிறது.  
முதலாவது தேர்வுப் போட்டியில் இங்கிலாந்து அணி 227 ஓட்டங்களால் வென்றது. இந்தியா இரண்டாவது தேர்வை 317 ஓட்டங்களால் வென்றது. ஒரு பகல்/இரவு ஆட்டமாக இடம்பெற்ற மூன்றாவது தேர்வுப் போட்டி, இரண்டே நாட்களில் முடிவடைந்தது. இப்போட்டியில் இந்தியா 10 இலக்குகளால் வெற்றி பெற்றது. இத் தோல்வி மூலம் இங்கிலாந்து ஐசிசி உலகத் தேர்வுத் துடுப்பாட்ட வாகை இறுதிப் போட்டியில் விளையாடும் தகுதியை இழந்தது. நான்காவது போட்டியை இந்தியா ஒரு இன்னிங்சு, 25 ஓட்டங்களால் வென்று, தொடரை 3–1 என்ற கணக்கில் வென்றது. இத்தொடர் வெற்றியை அடுத்து, இந்தியா 2021 சூன் 18-22 வரை இலண்டன் இலார்ட்சு துடுப்பாட்ட அரங்கில் நடைபெறும் ஐசிசி உலகத் தேர்வுத் துடுப்பாட்ட வாகை இறுதிப் போட்டியில் நியூசிலாந்து அணியுடன் மோதும்.
# இங்கிலாந்து துடுப்பாட்ட அணியின் இந்தியச் சுற்றுப்பயணம் 2020–21

## பின்னணி

முதலில், இங்கிலாந்து அணி ஒருநாள் மற்றும் இருபது20 போட்டிகளில் விளையாட 2020 செப்டம்பர் மற்றும் அக்டோபர் மாதங்களில் இந்தியாவுக்கு சுற்றுப்பயணம் செய்ய திட்டமிடப்பட்டிருந்தது. ஆனால் கோவிட்-19 பெருந்தொற்று காரணமாக பல போட்டித் தொடர் அட்டவணைகள் மாற்றியமைக்கபட்டது குறிப்பாக 2021 ஐசிசி ஆண்கள் இருபது20 உலகக்கிண்ணம், 2020 இந்தியன் பிரீமியர் லீக் மேலும் பல போட்டிகள்.
# இங்கிலாந்து துடுப்பாட்ட அணியின் இந்தியச் சுற்றுப்பயணம் 2020–21

## அணிகள்

| தேர்வு | ஒருநாள் | இ20ப |  |  |  |  |
| --- | --- | --- | --- | --- | --- | --- |
| * விராட் கோலி (த)
* அஜின்கியா ரகானே (துத)
* மாயங் அகர்வால்
* ரவிச்சந்திரன் அசுவின்
* ஜஸ்பிரித் பும்ரா
* சுப்மன் கில்
* சாபஸ் நதீம்
* ஹர்திக் பாண்டியா
* ரிஷப் பந்த் (குகா)
* அக்சார் பட்டேல்
* செதேஷ்வர் புஜாரா
* கே. எல். ராகுல்
* ரித்திமான் சாஃகா (குகா)
* இஷாந்த் ஷர்மா
* ரோகித் சர்மா
* முகமது சிராஜ்
* வாசிங்டன் சுந்தர்
* ஷர்துல் தாகூர்
* குல்தீப் யாதவ் | * ஜோ ரூட் (த)
* ஜோப்ரா ஆர்ச்சர்
* மொயீன் அலி
* ஜேம்ஸ் அண்டர்சன்
* தொம் பெசு
* ஸ்டூவர்ட் பிரோட்
* ரோரி பர்ன்ஸ்
* ஜோஸ் பட்லர் (குகா)
* சாக் கிராலி
* பென் ஃபோக்கசு
* டான் லாரன்ஸ்
* சாக் லீச்
* டொம் சிப்லி
* பென் ஸ்டோக்ஸ்
* ஓலி இசுடோன்
* கிறிஸ் வோக்ஸ் | * விராட் கோலி (த)
* ரோகித் சர்மா (துத)
* யுவேந்திர சகல்
* ஷிகர் தவான்
* சுப்மன் கில்
* சிரேயாஸ் ஐயர்
* பிரசித் கிருஷ்ணா
* புவனேசுவர் குமார்
* தங்கராசு நடராசன்
* ஹர்திக் பாண்டியா
* குருணால் பாண்டியா
* ரிஷப் பந்த் (குகா)
* கே. எல். ராகுல் (குகா)
* முகமது சிராஜ்
* வாசிங்டன் சுந்தர்
* ஷர்துல் தாகூர்
* குல்தீப் யாதவ்
* சூர்யகுமார் யாதவ் | * இயோன் மோர்கன் (த)
* மொயீன் அலி
* ஜோனி பேர்ஸ்டோ
* சாம் பில்லிங்ஸ்
* ஜோஸ் பட்லர் (குகா)
* சாம் கர்ரன்
* தொம் கர்ரன்
* லியாம் லிவிங்ஸ்டன்
* மாட் பார்கின்சன்
* எடில் ரசீட்
* ஜேசன் ராய்
* பென் ஸ்டோக்ஸ்
* ரீச் டோப்லி
* மார்க் வூட் | * விராட் கோலி (த)
* ரோகித் சர்மா (துத)
* யுவேந்திர சகல்
* தீபக் சாஹர்
* வருண் சக்கரவர்த்தி
* ஷிகர் தவான்
* சிரேயாஸ் ஐயர்
* இசான் கிசான் (குகா)
* புவனேசுவர் குமார்
* தங்கராசு நடராசன்
* ஹர்திக் பாண்டியா
* ரிஷப் பந்த் (குகா)
* அக்சார் பட்டேல்
* கே. எல். ராகுல்
* நவ்தீப் சைனி
* வாசிங்டன் சுந்தர்
* ராகுல் தெவாத்தியா
* ஷர்துல் தாகூர்
* சூர்யகுமார் யாதவ் | * இயோன் மோர்கன் (த)
* மொயீன் அலி
* ஜோப்ரா ஆர்ச்சர்
* ஜோனி பேர்ஸ்டோ (குகா)
* சாம் பில்லிங்ஸ்
* ஜோஸ் பட்லர் (குகா)
* சாம் கர்ரன்
* தொம் சாம் கர்ரன்
* கிரிஸ் ஜோர்டான்
* லியாம் லிவிங்ஸ்டன்
* டேவின் ஜொகானஸ் மலான்
* எடில் ரசீட்
* ஜேசன் ராய்
* பென் ஸ்டோக்ஸ்
* ரீஸ் டோப்லி
* மார்க் வூட் | } |
# சாகித் பர்வேசு

உஸ்தாத் **சாகித் பர்வேசு கான்** (Shahid Parvez Khan) (பொதுவாக **சாகித் பர்வேசு)** (பிறப்பு:14 அக்டோபர் 1958) ஒரு இந்துஸ்தானி இசையின் சித்தார் கலைஞராவார். இவர் எட்டாவா கரானாவின் ஏழாவது தலைமுறையைச் சேர்ந்தவர். "கயாகி ஆங்" என்று அழைக்கப்படும் இவரது இராக மேம்பாடுகளின் குரல்வளர்ப்புக்காக இவர் குறிப்பாக பாராட்டப்படுகிறார். இது சித்தார் மேதை உஸ்தாத் விலாயத் கானால் பரவலாக ஏற்றுக்கொள்ளப்பட்ட சித்தார் வகையாக அறிமுகப்படுத்தப்பட்டது.
ஒரு இசை நிகழ்ச்சியில் சித்தார் மேதை உஸ்தாத் சாகித் பர்வேசு கான்]]
# சாகித் பர்வேசு

## ஆரம்ப கால வாழ்க்கை

இந்தியாவின் மும்பையில் பிறந்த இவருக்கு இவரது தந்தை உஸ்தாத் ஆசிசு கான் பயிற்சி அளித்தார். வழக்கம்போல, இவரது தந்தை தனது மகனை பல ஆண்டுகளாக சித்தாரில் பயிற்றுவிப்பதற்கு முன்பு குரலிசையிலும், கைம்முரசு இணையிலும் பயிற்சி அளித்தார்.
- 2012 இல் பத்மசிறீ விருது
- அனைத்திந்திய வானொலி - சிறந்த தரக் கலைஞர்
- சுர் சிரிங்கார்
- குமார் கந்தர்வ சம்மான்
- எம்.எல் கோசர் விருது
# சாகித் பர்வேசு

## மாணவர்கள்

இவரது மாணவர்களில் சாகீர் கானும் சமீப் குல்கர்னியும் ஆகியோர் அடங்குவர்.
# இரயிசு கான்

உஸ்தாத் **இரயிசு கான்** (Rais Khan) (25 நவம்பர் 19396 மே 2017) இவர் ஒரு பாக்கிதானின் சித்தார் கலைஞராவாவர். இவர் 'எல்லா காலத்திலும் மிகச் சிறந்த சித்தார் கலைஞர்களில் ஒருவராக' கருதப்பட்டார். இவர் தனது வாழ்க்கையின் இறுதி வரை தொடர்ந்து நிகழ்த்தினார். இவர் 1986இல் இந்தியாவிலிருந்து பாக்கித்தானுக்கு குடிபெயர்ந்தார். 2017 ஆம் ஆண்டில், கான் பாக்கித்தானின் மூன்றாவது மிக உயர்ந்த குடிமை கௌரவமான சீதாரா-இ-இம்தியா விருதினை பெற்றார் .
# இரயிசு கான்

## தனிப்பட்ட வாழ்க்கை

கான் நவம்பர் 25, 1939 அன்று பிரித்தானிய இந்தியாவின் மத்தியப் பிரதேசத்தின் இந்தூரில் பிறந்து, பின்னர், மும்பையில் வளர்ந்தார். இவரது பயிற்சி மிகச் சிறிய வயதிலேயே, ஒரு சிறிய தேங்காய் ஓடு சித்தாரில் தொடங்கியது. 1986 ஆம் ஆண்டில் பாக்கித்தான் பாடகர் பில்கீசு கானும் என்பவரை தனது நான்காவது மனைவியாக்கிக் கொண்டு பாக்கித்தானுக்கு குடிபெயர்ந்தார். இவர்களுக்கு இரு மகன்களும், நான்கு மகன்களும் உள்ளனர்.  
இவரது தாயார் ஒரு பாடகியாவார். இவரது தந்தை ஒரு வீணைக் கலைஞராவார்.  
இவர் ஒரு பாடகராகவும் இருந்தார், மேலும் 1978 ஆம் ஆண்டில் பிபிசி இலண்டனுக்காக 'குங்ரூ டூட் கெய்' என்ற பாடலை சித்தாருடன் ஒரு கருவியாகப் பதிவு செய்த முதல் சித்தார் கலைஞராவார். இவரது மாமா விலாயத் கானைப் போலவே, அவர் அடிக்கடி சித்தாருடன் பாடல்களைப் பாடினார். இவரும், செனாய் கலைஞர் பிசுமில்லா கானும் நவம்பர் 23, 2001 அன்று புதுதில்லியில் உள்ள இந்தியாவின் வாயிலில் ஒரு நிகழ்ச்சியின வழங்கினார்கள். .
# இரயிசு கான்

## மரணம்

நீண்டகால நோய்க்குப் பிறகு, இவர் 6 மே 2017 அன்று கராச்சியில் தனது 77 வயதில் இறந்தார்.
# லட்சுமன்

**லட்சுமன்** என்பவர் தமிழகத் திரைப்படத்துறையில் பணிபுரியும் திரைப்பட இயக்குநர் மற்றும் திரைக்கதை ஆசிரியர் ஆவார். இவர் ரோமியோ ஜூலியட் (2015), போகன் (2017), பூமி (2021) திரைப்படங்களில் இயக்குநராக மற்றும் திரைக்கதை ஆசிரியராக பணி புரிந்துள்ளார்.
# லட்சுமன்

## திரைப்படங்கள்

| ஆண்டு | திரைப்படம் | இயக்குநர் | திரைக்கதை ஆசிரியர் |
| --- | --- | --- | --- |
| - | 2015 | ரோமியோ ஜூலியட் |  |
| 2017 | போகன் |  |  |
| 2021 | பூமி |  |  |
# நிதி அகர்வால்

**நிதி அகர்வால்** இந்தியத் திரைப்பட நடிகர். தமிழ், தெலுங்கு, இந்தி திரைப்படங்களில் நடித்து வருகிறார். நடிகராக முதலில் இந்தியில் முன்னா மைக்கேலில் (2017) அறிமுகம். தெலுங்கில் சவ்யஸச்சியிலும் (2018) , தமிழில் ஈஸ்வரனிலும் (2021) அறிமுகமானார். ஐஸ்மார்ட் ஷங்கர் (2019) , கலகத்தலைவன் (2022) உள்ளிட்ட வெற்றிப்படங்களிலும் நடித்துள்ளார்.
# நிதி அகர்வால்

## ஆரம்ப வாழ்க்கை

அகர்வால் ஐதராபாத்தில் இந்தி பேசும் மார்வாடி குடும்பத்தில் பிறந்து பெங்களூரில் வளர்ந்தார். பள்ளி கல்வியை வித்யாஷில்ப் அகாடமி மற்றும் வித்யா நிகேதனில் பயின்றார். பெங்களூரில் கிறிஸ்து பல்கலைக்கழகத்தில் வணிக நிர்வாகத்தில் பட்டம் பெற்றவர். பாலே, கதக், இடை ஆட்டத்தில் நன்கு பயிற்சி பெற்றவர்.
# நிதி அகர்வால்

## தொழில்

2016 சபீர் கான் இயக்கத்தில் தொடங்கவிருந்த முன்னா மைக்கேலில் முந்நூறு பேர்களில் ஒருவராக தேர்ந்தெடுக்கப்பட்டார். டைகர் ஷெராப், நவாசுதீன் சித்திகி ஆகியோர் நடித்துள்ளனர். தொடர்ந்து 2018ல் 'சவ்யஸச்சி' என்ற தெலுங்கு மொழி திரைப்படத்தில் நடிகர்கள் நாக சைதன்யா, மாதவன் உடன் இணைத்து நடித்துள்ளார். 2019ல் மிஸ்டர். மஜ்னு , ஐஸ்மார்ட் ஷங்கர் இல் நடித்துள்ளார்.  
2021ல் நடிகர் ஜெயம் ரவி நடித்த பூமி திரைப்படத்தின் மூலம் தமிழில் அறிமுகமானார். அதே ஆண்டு நடிகர் சிலம்பரசன் உடன் ஈஸ்வரன் இல் நடித்துள்ளார்.  
2022ல் அறிமுக நடிகர் அஷோக் உடன் ஹீரோவில் நடித்தார். மகிழ் திருமேணி<nowiki/>யின் கலகத்தலைவனில் உதயநிதி<nowiki/>யோடு திரை வெளியை பகிர்ந்துள்ளார்.
# நிதி அகர்வால்

## திரைப்படங்கள்

| ஆண்டு | தலைப்பு | பங்கு (கள்) | மொழி (கள்) | மேற்கோள்கள் |
| --- | --- | --- | --- | --- |
| 2017 | முன்னா மைக்கேல் | டோலி / தீபிகா சர்மா | இந்தி |  |
| 2018 | சவ்யஸச்சி | சித்ரா | தெலுங்கு |  |
| 2019 | மிஸ்டர். மஜ்னு | நிகிதா "நிக்கி" |  |  |
| ஐ ஸ்மார்ட் சங்கர் | டாக்டர். சாரா |  |  |  |
| 2021 | பூமி | சக்தி | தமிழ் |  |
| ஈஸ்வரன் | பூங்கொடி |  |  |  |
| 2022 | ஹீரோ | சுபத்ரா 'சுப்பு' | தெலுங்கு |  |
| கலகத்தலைவன் | மைதிலி பிரசாத் | தமிழ் |  |  |
| 2025 | ஹரி ஹர வீர மல்லு பாகம் ஒன்று | பஞ்சமி | தெலுங்கு |  |
| தி ராஜா சாப் | } |  |  |  |
# நிதி அகர்வால்

## வெளிப்புற இணைப்புகள்

-
# கோவைத்தம்பி

**கோவைத்தம்பி** (*Kovaithambi*, பி. 28 நவம்பர் 1940) என்பவர் ஒரு இந்திய திரைப்படத் தயாரிப்பாளர் மற்றும் அரசியல்வாதி ஆவார். இவர் முதன்மையாக 1980 களில், தமிழகத் திரைப்படத்துறையில் தீவிரமாக இருந்தவர்.
# கோவைத்தம்பி

## ஆரம்ப கால வாழ்க்கை

விவசாய தம்பதியரான பெருமாள் உடையார் மற்றும் சுந்தாய் அம்மாள் ஆகியோருக்கு 1940 நவம்பர் 28 அன்று கோவைத்தம்பி பிறந்தார். கோயம்புத்தூரில் உள்ள ஆர். எஸ். புரம் நகராட்சி ஆண்கள் மேல்நிலைப்பள்ளியில் தனது பள்ளிப் படிப்பை முடித்தார். அந்த கால கட்டத்தில் ம. கோ. இராமச்சந்திரன், கா. ந. அண்ணாதுரை, மு. கருணாநிதி, ஈ. வெ. கி. சம்பத், இரா. நெடுஞ்செழியன், நாஞ்சில் கி. மனோகரன், க. அன்பழகன் போன்ற அரசியல்வாதிகளின் உரைகளால் பெரிதும் கவரப்பட்டார். இவர் பல பள்ளி நாடகங்களிலும் எழுதி நடித்தார்.
# கோவைத்தம்பி

## தொழில்

### அரசியல்

எம். ஜி. ராமச்சந்திரன் அனைத்திந்திய அண்ணா திராவிட முன்னேற்றக் கழகத்தை உருவாக்கியபோது கோவைதாம்பி அதில் இணைந்தார். 1977 மற்றும் 1986 க்கு இடையில், கோவைத்தம்பி அதிமுகவின் கோயம்புத்தூர் மாவட்ட செயலாளராக பணியாற்றினார். 1980 முதல் 1984 வரை பேரூர் சட்டமன்றத் தொகுதி உறுப்பினராக பணியாற்றினார். 1987 இல் இராமச்சந்திரன் இறந்ததைத் தொடர்ந்து கோவைதாம்பி 1988 ஆம் ஆண்டில் அதிமுகவை விட்டு வெளியேறினார். 2009 ஆம் ஆண்டு நிலவரப்படி, கோவைத்தம்பி தமிழ்நாடு பார்கவா குல சங்கத்தின் மாநில நிர்வாகத் தலைவராக இருந்தார், இது "உடையார், மூப்பனார், நைனார் சமூகங்களுக்கான குடை அமைப்பு" ஆகும்.
# கோவைத்தம்பி

## தொழில்

### திரைப்படம்

1981 ஆம் ஆண்டில், கோவைதாம்பி மதர்லேண்ட் பிக்சர்ஸ் நிறுவனத்தை நிறுவினார், இந்த நிறுவனம் தயாரித்த முதல் படம் ஆர். சுந்தரராஜன் இயக்குநராக அறிமுகமான *பயணங்கள் முடிவதில்லை* (1982), இது வெள்ளி விழா கண்டு வெற்றி பெற்றது ; படத்தின் கதைக்காக கோவைதாம்பி பெருமை பெற்றார். 1980 களில் *இளமை காலங்கள்* (1983), *இதய கோவில்* (1985), *உதயகீதம்* (1985) உள்ளிட்ட வணிகரீதியாக வெற்றிகரமான திரைப்படங்களைத் தயாரித்தார். *செம்பருதிக்கு* (1992) பிறகு, கோவைதாம்பி தயாரிப்பிலிருந்து விலகி இருந்தார். 2008 ஆம் ஆண்டில், இவர் *ஏன் இப்படி மயக்கினாய்* படத்தயாரிப்பின் மூலமாக மீண்டும் படத் தயாரிப்புப் பணிக்கு வர முயற்சித்தார், இது இறுதியில் வெளியிடப்படவில்லை; கோவைத்தம்பியின் மறுபிரவேசப் படம் அதற்கு பதிலாக *உயிருக்கு உயிராக* (2014) என்று ஆனது.
# கோவைத்தம்பி

## தனிப்பட்ட வாழ்க்கை

கோவைத்தம்பி சீதாவை மணந்தார். இருவரும் மதர்லேண்ட் மெட்ரிகுலேஷன் மேல்நிலைப்பள்ளியின் நிறுவனர்கள் ஆவர்.
# கோவைத்தம்பி

## திரைப்படவியல்

| 1982 | *பயணங்கள் முடிவதில்லை* |  |
| --- | --- | --- |
| 1983 | *இளமை காலங்கள்* |  |
| 1984 | *நான் பாடும் பாடல்* |  |
| 1984 | *உன்னை நான் சந்தித்தேன்* |  |
| 1985 | *உதயகீதம்* |  |
| 1985 | *இதய கோவில்* |  |
| 1986 | *உயிரே உனக்காக* |  |
| 1986 | *ஆயிரம் பூக்கள் மலரட்டும்* |  |
| 1986 | *மண்ணுக்குள் வைரம்* |  |
| 1987 | *மங்கை ஒரு கங்கை* |  |
| 1992 | *உன்னை வாழ்த்திப் பாடுகிறேன்* |  |
| 1992 | *செம்பருத்தி* |  |
| 2014 | *உயிருக்கு உயிராக* | } |
# மஞ்சள் பார்வை

**மஞ்சள் பார்வை** *(Xanthopsia)* என்பது ஒரு வகையான பார்வைக் குறைபாடாகும். சாந்தோப்சியா என்ற பெயரால் இந்நோய் அழைக்கப்படுகிறது. கண்ணின் ஒளியியல் ஊடகம் மஞ்சள் நிறமாக மாறியதன் காரணமாக பார்வையில் மஞ்சள் நிறத்தின் ஆதிக்கம் அதிகம் இருக்கும். சோடியம் பொட்டாசியம் அடினோசின் முப்பாசுபேட்டு நொதியின் டிகோக்சின் தடுப்பு நடவடிக்கை காரணமாக கண்களில் தோன்றும் கண்புரை வளர்ச்சி மஞ்சள் நிறத்தை வடிகட்டுகிறது என்பதே மஞ்சள் பார்வைக்கான பொதுவான காரணமாகும். இதய செயலிழப்பு நோய்க்கு சிகிச்சையளிக்கப் பயன்படும் டிகிட்டலிசு தாவரத்திலிருந்து இந்த டிகோக்சின் பெறப்படுகிறது.  
ஓவியர் வான் கோவின் பல படைப்புகளில் காட்சிப்படுத்தப்பட்ட மஞ்சள் நிறத்திற்கு தூண்டப்பட்ட சாந்தோப்சியா நோயே காரணம் என்றும் கூறப்படுகிறது.  
மஞ்சள் காமாலை நோயினால் ஏற்படும் ஓர் அரிதான பக்க விளைவு மஞ்சள் பார்வை நோய் என்று கருதப்படுகிறது. மஞ்சள் காமாலையினால் மஞ்சள் நிறத்தை உருவாக்கப் போதுமான அளவு பிலிருபின் என்ற மஞ்சள் நிற வேதிப்பொருள் கண்ணுக்குள் படிய வைக்கப்படுகிறது.
# புத்தாதித்யா முகர்ஜி

**பண்டிட் புத்தாதித்ய முகர்ஜி** (Budhaditya Mukherjee) இம்தட்கானி கரானாவின் (பள்ளி) ஒரு இந்துஸ்தானி சித்தார் மற்றும் சுர்பகார் மேதையாவார். இவரது அதிவேக குரலிசையால் அடையாளம் காணப்பட்டார். சிறந்த வீணைக் கலைஞரான பாலச்சந்தரால் "நூற்றாண்டின் சித்தார் கலைஞர்" என்று பிரபலமாக அறிவிக்கப்பட்ட இவர், 1970களில் இருந்து இந்தியா, அமெரிக்கா, ஆத்திரேலியா, ஐக்கிய அரபு அமீரகம், கிட்டத்தட்ட அனைத்து ஐரோப்பாவிலும் ஆயிரக்கணக்கான இசை நிகழ்ச்சிகளில் பங்கேற்றார்.
# புத்தாதித்யா முகர்ஜி

## ஆரம்ப ஆண்டுகளில்

இவர் 1955 ஆம் ஆண்டில் இந்தியாவின் பிலாயில் ஒரு இசைக் குடும்பத்தில் பிறந்தார். அங்கு இவரது தந்தை பிலாய் எஃகு ஆலையின் உயர் பதவியில் இருந்தார். இவரது தந்தை ஆச்சார்யா பண்டிட் பீமலெந்து முகர்ஜி சித்தார், சரோத், சுர்பகார், உருத்ர வீணை, சாரங்கி, மற்றும் குரலிசை உள்ளிட்ட ஏராளமான கருவிகளில் பயிற்சி பெற்றவர். பெரும்பாலும் மூத்த இசைக்கலைஞர்கள் இவரது வீட்டில் அடிக்கடி சந்தித்து நிகழ்ச்சிகளை வழங்கினார். ஒரு நிகழ்ச்சியில், புகழ்பெற்ற பாடகர் உஸ்தாத் படே குலாம் அலிகானின் மடியில் தான் உட்கார்ந்ததை புத்தாதித்யா நினைவு கூர்ந்தார்.  
புத்தாதித்யாவுக்கு ஐந்து வயதாக இருந்தபோது, இவரது தந்தை இவருக்கு ஒரு சிறிய சித்தாரில் கற்பிக்கத் தொடங்கினார். அதன்பிறகு பல தசாப்தங்களாக இவருக்கு பயிற்சி அளித்தார்.  
1970 ஆம் ஆண்டில், இவர் இரண்டு தேசிய அளவிலான இசைப் போட்டிகளில் வென்றார். விரைவில் புகழ்பெற்ற திரைப்படத் தயாரிப்பாளர் சத்யஜித் ரேவும், பின்னர் தென்னிந்தியாவின் சிறந்த வீணைக் கலைஞர் பாலச்சந்தர் ஆகியோரால் பாராட்டினைப் பெற்றார். 1975 ஆம் ஆண்டில், அனைத்திந்திய வானொலியின் ஏ- தரக் கலைஞரானார் (1986 இல் உயர் தரத்திற்கு உயர்த்தப்பட்டார்). இராய்ப்பூரில் உள்ள தேசிய தொழில்நுட்ப நிறுவனத்தில் உலோகவியல் பொறியாளராக முதல் வகுப்பில் பட்டம் பெற்றார்.
# புத்தாதித்யா முகர்ஜி

## நிகழ்ச்சிகள்

முகர்ஜி ஐந்து தசாப்தங்களுக்கும் மேலாக உலகம் முழுவதும் தனது நிகழ்ச்சிகளை நிகழ்த்தியுள்ளார். மிக சமீபத்தில், கனடாவின் தொராண்டோவில் உள்ள ஆகா கான் அருங்காட்சியகத்தில் 2016 மற்றும் 2019 ஆம் ஆண்டுகளில் தொராண்டோவின் இராக-மாலா இசைச் சங்கத்தில் இரண்டு முறை நிகழ்த்தினார்.
# பீமலெந்து முகர்ஜி

**பீமலெந்து முகர்ஜி** (Bimalendu Mukherjee) (2 சனவரி 1925 - 22 சனவரி 2010) ஒரு இந்தியப் பாரம்பரிய சித்தார் கலைஞரும் இசை ஆசிரியருமாவார்.  
ஒரு கற்றறிந்த மற்றும் தேர்ந்தெடுக்கப்பட்ட இசைக்கலைஞரான இவர், இனாயத் கானின் இம்தட்கானி சித்தார் மாணவராக இருந்தபோதிலும், இவரது ஆசிரியர்களின் முழு பட்டியலில் சித்தார் கலைஞர் பலராம் பதக், கியால் பாடகர்கள் பத்ரி பிரசாத் மற்றும் பாட்டியாலாவின் ஜெய்சந்த் பட் மற்றும் இராம்பூர் கரானாவின் சச்சந்திர ஜாகர் சௌத்ரி, சாரங்கி கலைஞர் ஹல்கேரம் பட் (மைகர் கரானா), சந்திரிகாபிரசாத் துபே (கயா கரானா), பகவாஜ் வீரர் மாதவ்ராவ் அல்குட்கர் ஆகியோர் அடங்குவர். இன்றைய வங்காளதேசத்திலுள்ள கௌரிபூரின் ஜமீந்தாரான பிரேந்திர கிசோர் ராய் சௌத்ரியுடன் இவர் படித்தார். இவர்களுக்கு மோரிபந்த் (சரோத்) கற்றுக் கொடுத்தார்.  
சித்தார் கலைஞர் புத்தாதித்யா முகர்ஜி இவரது தந்தையும் ஆசிரியருமாவார். இவரது மற்ற மாணவர்களில் சுதாகர் சியோலிகர், அவீந்திர சுயோலிகர், சஞ்சய் பந்தோபாத்யாய், சுதிர், அனுபமா பகவத், இராஜீவ் ஜனார்தன், கமலா சங்கர் ஆகியோர் அடங்குவர் .
# இம்ரத் கான்

**இம்ராத் கான்** (Imrat Khan) (17 நவம்பர் 1935 &ndash; 22 நவம்பர் 2018) ஒரு இந்திய சித்தார் கலைஞரும் சுர்பகார் கலைஞரும், இசையமைப்பாளருமாவார். இவர் சித்தார் மேதையான உஸ்தாத் விலாயத் கானின் தம்பியாவார்.
# இம்ரத் கான்

## பயிற்சியும் ஆரம்பகால வாழ்க்கையும்

முகலாய ஆட்சியாளர்களின் அரசவை இசைக்கலைஞர்களுக்கு, பல தலைமுறைகளாக அதன் வேர்களைக் கண்டுபிடிக்கும் இசைக் கலைஞர்களின் குடும்பத்தில் 1935 நவம்பர் 17 அன்று கொல்கத்தாவில் இம்ரத் கான் பிறந்தார். இவர் பாரம்பரிய இசைக்கலைஞர்களின் இம்தட்கானி கரானா (பள்ளி) என்று அழைக்கப்படும் எட்டாவா கரானாவைச் சேர்ந்தவர். இவரது தந்தை இனாயத் கான் (1895-1938), இவரது காலத்தின் முன்னணி சித்தார் மற்றும் சுர்பகார் கலைஞராக அங்கீகரிக்கப்பட்டார்.
# இம்ரத் கான்

## தனி தொழில் மற்றும் மரபு

1961 முதல், இம்ராத் கான் தனிப்பாடல் நிகழ்ச்சியை நிகழ்த்தினார். சித்தார் மற்றும் சுர்பகார் இரண்டையும் வாசித்தார். 2017 ஆம் ஆண்டில் இவருக்கு பத்மசிறீ விருது வழங்கப்பட்டது; இருப்பினும், "இது மிகவும் சிறியது மற்றும் மிகவும் தாமதமாக வந்தது" என்று கூறி விருதை ஏற்க மறுத்துவிட்டார்; இது இவரது மாணவர்கள் மற்றும் சகோதரத்துவ உறுப்பினர்களிடையே ஒரு குழப்பத்தைத் தூண்டியது.
# கிளாரோலின்

**கிளாரோலின்** (Claroline) என்பது குனூ திறந்த மூல உரிமத்தின் கீழ் வெளியிடப்பட்ட கூடிக் கற்கும் இணையவழிக் கற்றல் மேலாண்மை அமைப்பு ஆகும். இந்த தளம் 100 க்கும் மேற்பட்ட நாடுகளில் பயன்படுத்தப்படுகிறது மற்றும் 35 மொழிகளில் கற்றல் செயல்களைச் செய்ய இயலும்.
# கிளாரோலின்

## கருவிகள்

பாடத்தின் கருத்துக்களைப் பொறுத்து ஆசிரியருக்குத் தேவையான கருவிகளை இந்தத் தளம் வழங்குகிறது. அதில் இருந்து கீழ்கானும் கருவிகளை ஆசிரியர்கள் பயன்படுத்திக்கொள்ளலாம்.  
- ஒரு பாட விளக்கத்தை எழுதுதல்.
- ஆவணங்களை எந்த வடிவத்திலும் வெளியிடலாம். (உரை, PDF, HTML, வீடியோ போன்றவை). . . )
- பொது அல்லது தனியார் மன்றங்களை நிர்வகித்தல்.
- கற்றல் பாதைகளை உருவாக்குதல் ( *SCORM* உடன் இணக்கமானது)
- பயனர் குழுக்களை உருவாக்குதல்.
- பயிற்சிகளை எழுதுதல்
- பணிகள் மற்றும் காலக்கெடுவுடன் கூடிய நிகழ்ச்சி நிரலை உருவாக்குங்கள்
- அறிவிப்புகளை இடுதல் (மின்னஞ்சல் மூலமாகவும்)
- இணைய வழியில் வீட்டுப் பாடங்கள் கொடுத்தல்.
- வருகை மற்றும் நிறைவு பயிற்சிகளின் புள்ளிவிவரங்களைக் காண்க
- கூட்டு ஆவணங்களை எழுத விக்கியைப் பயன்படுத்தவும்
# கிளாரோலின்

## யுனெஸ்கோவின் கௌரவம்

கிளாரோலின் திட்டம் 2007 தகவல் தொழிநுட்ப கல்வி பயன்பாட்டிற்கான பிரிவில் யுனெஸ்கோ - கிங் ஹமாத் பின் ஈசா அல்-கலீஃபா பரிசை வென்றது. 51 நாடுகளைச் சேர்ந்த 68 திட்டங்களில் இருந்து இந்தத் திட்டம் தேர்வு செய்யப்பட்டது.
-
# வீட்டுப்பாடம்

**வீட்டுப்பாடம்** (Homework) என்பது மாணவர்களுக்கு ஆசிரியர்களால் கொடுக்கப்படும் வகுப்பிற்கு வெளியே முடிக்கப்பட வேண்டிய பணிகளின் தொகுப்பாகும். பொதுவாக வீடுப்பாடத்தில் வாசித்தல், ஒரு எழுதுதல் அல்லது தட்டச்சு செய்தல், கணித பயிற்சிகள், ஒரு தேர்விற்கு முன் மதிப்பாய்வு செய்யப்பட வேண்டிய தகவல்கள் அல்லது பயிற்சி பெற வேண்டிய பிற திறன்கள் ஆகியன கொடுக்கப்படும்.  
வெனிசு, இத்தாலியினைச் சேர்ந்த ராபர்டோ நெவிலிஸ் தனது மாணவர்களுக்கு தண்டனை கொடுக்க வேண்டும் என்பதற்காக 1095 அல்லது 1905 இல் வீட்டுப்பாடங்களைக் கண்டுபிடித்தார் என்று பெரும்பாலும் கருதப்படுகிறது. ஆனால் இதற்கு வரலாற்று ரீதியாக எந்தச் சான்றுகளும் இல்லாததால் இது கட்டுக்கதையாகக் கருதப்படுகிறது. 19 ஆம் நூற்றாண்டின் அமெரிக்க அரசியல்வாதியும் கல்வி சீர்திருத்தவாதியுமான ஹொரேஸ் மான், வீட்டுப்பாடம் குறித்த நவீன கருத்தை கண்டுபிடித்து பள்ளிகளில் வீட்டுப்பாடம் என்பது தேவையான ஒன்று என்பதனை கருதச் செய்தார் என்றும் நம்பப்படுகிறது. புருசியாவில் உள்ள *தி வோல்க்சுலென் (* மக்களின் பள்ளியில்*)* பள்ளி சென்று வந்த பிறகு அவருக்கு இந்த யோசனை வந்தது *.* அந்தப் பள்ளியில் மாணவர்களுக்குக் கொடுக்கப்பட்ட வீட்டுப் பாடம், அமெரிக்க கல்வி முறையில் அமல்படுத்த ஹோரேஸ் மானை ஊக்கப்படுத்தியது, பின்னர் அது உலகம் முழுவதும் விரைவில் பின்பற்றப்பட்டது.  
வீட்டுப்பாடம் கொடுக்கப்படுவது தற்போது வரை விவாதத்திற்கு உள்ளான ஒன்றாகவே கருதப்படுகிறது. பொதுவாக, வீட்டுப்பாடம் குழந்தைகளிடையே கல்வி செயல்திறனை மேம்படுத்தாது என்றும் (குறிப்பாக மெல்லக் கற்கும் மாணவர்களுக்கு) , வீட்டுப்பாடம் மாணவர்களுக்கும் அவர்களின் பெற்றோருக்கும் மன அழுத்தத்தை உருவாக்குகிறது மற்றும் மாணவர்கள் வெளியில் செலவழிக்கக்கூடிய நேரம், உடற்பயிற்சி, விளையாடுவது, வேலை செய்வது, தூங்குவது அல்லது பிற செயல்பாடுகளில் செலவழிக்கக்கூடிய நேரத்தைக் குறைக்கிறது என்ற கருத்தும் நிலவுகிறது.
# வீட்டுப்பாடம்

## நோக்கங்கள்

மாணவர்களுக்கு வீட்டுப்பாடங்களை ஒதுக்குவதற்கான அடிப்படை நோக்கங்கள் பொதுவாக கற்றல் செயல்பாட்டிற்கான நோக்கங்கள் போலவே இருக்கின்றன: அறிவை அதிகரிப்பதற்கும் மாணவர்களின் திறன்களையும் திறமைளையும் மேம்படுத்துவதற்கும், வரவிருக்கும் பாடங்களைத் தயார்படுத்துவதனையும் இது நோக்கமாகக் கொண்டுள்ளது. மாணவர்கள் ஏற்கனவே கற்றுக்கொண்டதை வலுப்படுத்தும் வகையில் வீட்டுப்பாடம் வடிவமைக்கப்பட்டுள்ளது.  
வீட்டுப்பாடங்களை ஒதுக்குவதற்கு ஆசிரியர்களுக்கு பல நோக்கங்கள் உள்ளன:  
- பயிற்சி,
- தயாரிப்பு,
- பங்கேற்பு,
- தனிப்பட்ட வளர்ச்சி,
- பெற்றோர்-குழந்தை உறவுகள்,
- பெற்றோர்-ஆசிரியர் தொடர்புகள்,
- சக மாணவர்கள் தொடர்புகள்,
- கொள்கை,
- பொது உறவுகள், மற்றும்
- தண்டனை.
# பள்ளிச் சீருடை

**பள்ளிச் சீருடை** (school uniform) என்பது மாணவர்கள் பெரும்பான்மையாக ஒரு பள்ளி அல்லது கல்வி நிறுவனத்திற்காக அணியும் சீருடை ஆகும் . அவை பல்வேறு நாடுகளில் உள்ள தொடக்க மற்றும் இடைநிலைப் பள்ளிகளில் பொதுவாக அணியபப்டுகிறது.  
பெரும்பாலும் ஆடைக் குறியீடுகள் மற்றும் பள்ளி சீருடைகள் ஆகியன ஒரே மாதிரியாக பயன்படுத்தப்பட்டாலும் இதற்கு இடையே ஒரு முக்கியமான வேறுபாடு உள்ளது. நாதன் ஜோசப் போன்ற அறிஞர்களின் கூற்றுப்படி, ஓர் ஆடையில் குழு அல்லது நிறுவனத்தின் அடையாளம், நிறுவனத்தில் தனிநபரின் நிலைகளை தெரியப்படுத்துதல், தனித்துவம் ஆகிய இருந்தால் தான் அது சீருடையாகக் கருதப்படும்.
# பள்ளிச் சீருடை

## வரலாறு

விரிவான அல்லது தெளிவான வரலாறு இல்லாததால், சீருடை தோன்றிய வரலாற்றை கண்டுபிடிப்பது கடினமாகும். பள்ளி சீருடைகள் ஐக்கிய இராச்சியத்தில் 16 ஆம் நூற்றாண்டில் ஒரு நடைமுறையாக இருந்ததாக நம்பப்படுகிறது. 1552 ஆம் ஆண்டில் இங்கிலாந்தில் உள்ள *கிறைஸ்ட் ஹாஸ்பிடல்* பள்ளிதான் பள்ளிச் சீருடையைப் பயன்படுத்திய முதல் பள்ளி என்று நம்பப்படுகிறது. ஒரு நீண்ட நீல நிற மேல் அங்கி மற்றும் மஞ்சள் நிறத்தில், முழங்கால் வரையிலான காலுறை<nowiki/>ஆகியன மாணவர்களுக்கு சீருடையாக வழங்கப்பட்டது, கிட்டத்தட்ட அதே மாதிரியான சீருடை இன்றும் அந்தப் பள்ளியில் படிக்கும் மாணவர்களால் அணியப்படுகிறது. பள்ளி சீருடைகள் பெரும்பாலும் பழமைவாத மற்றும் தற்காலத்திற்கு ஒவ்வாததாகக் கருதப்பட்டாலும், சமூக ஆடைக் குறியீடுகள் மாறியுள்ளதால் சமீபத்திய ஆண்டுகளில் சீருடைகளும் மாறிவிட்டன.
# லலிதா சகஸ்ரநாமம்

**ஸ்ரீ லலிதா சஹஸ்ரநாமம்** (Lalitha Sahasranamam), இது பிரம்மாண்ட புராணத்திலிருந்து வந்த ஒரு நூல் தொகுப்பாகும். லலிதா சஹஸ்ரநாமம் என்பது **இந்து கடவுள் லலிதா தேவியின் (லலிதா திரிபுரசுந்தரி)** ஆயிரம் பெயர்களை குறிக்கும்.  
அம்பிகையின் துதி நூல்களில் முதலிடம் வகிப்பது ஸ்ரீ லலிதா சகஸ்ரநாமம். இதை உபதேசித்தவர் ஹயக்ரீவர். உபதேசம் பெற்றவர் அகஸ்திய முனிவர். இந்த ஆயிரம் திருநாமங்கள் உபதேசித்த இடம் காஞ்சி காமாட்சி அம்மன் ஆலயம் ஆகும்.  
லலிதா தேவி சக்தி தாயின் வெளிப்பாடாக கருத்தப்படுகிறாள். லலிதா தேவியின் வழிபாட்டாளர்களுக்கு இது ஒரு புனித நூலாகும், எனவே இது ஸ்ரீகுல சம்பிரதாய வழிபாட்டில் முக்கியமாக பயன்படுத்தப்படுகிறது.  
**லலிதா சஹஸ்ரநாமம்,** லலிதா தேவியின் பல்வேறு பண்புகளை ஒரு பாடலில் ஒழுங்கமைக்கப்பட்ட பெயர்களின் வடிவத்தில் கூறுகிறது. இந்த லலிதா சஹஸ்ரநாமம் தெய்வீகத் தாயை வணங்குவதற்கு **பரயானா (பாராயணம்), அர்ச்சனா, ஹோமா** போன்ற பல்வேறு முறைகளில் பயன்படுத்தப்படுகிறது.
# லலிதா சகஸ்ரநாமம்

## ஸ்ரீ லலிதா சஹஸ்ரநாமம் பாடல் வரிகள்

ஸ்ரீ லலிதா சஹஸ்ரநாமம் ஆயிரம் பெயர்களை குறிக்கும் துதிப்பாடல்கள் அல்லது ஸ்தோத்திரங்களாக ஒழுங்கமைக்கப்பட்டுள்ளன, எனவே சஹஸ்ரநாமத்தை ஸ்தோத்திர வடிவத்தில் அல்லது நமாவளி வடிவத்தில் உச்சரிக்கலாம்.  
ஒரே பெயரை மீண்டும் சொல்லாத ஒரே ஒரு சஹஸ்ரநாமம் லலிதா சகஸ்ரநாமம் ஆகும். இது சரியாக 1000 பெயர்களைக் கொண்டுள்ளது.  
லலிதா சஹஸ்ரநாமம் ஸ்ரீ ஹயக்ரீவரால் சித்தர்களில் தலையாய குறுமுனி ஸ்ரீ அகத்தியருக்கு அருளப்பட்டது  
ப்ரஹ்மாண்ட புராணத்தில், லலிதோபாக்கியானத்தில் ஸ்ரீ ஹயக்ரீவர் ஸ்ரீ அகத்தியருக்கு ஸ்ரீ லலிதா சஹஸ்ரநாமத்தை அருளினார்.  
லலிதா தேவியின் கட்டளையின் பேரில், எட்டு தேவிகள் (வாசினி, காமேஸ்வரி, அருணா, விமலா, ஜெயனி, மோதினி, சர்வேஷ்வரி, மற்றும் கௌலினி) லலிதா சஹஸ்ரநாமத்தை இயற்றியதாக கூறப்படுகிறது.
# சி. ஆர். சரஸ்வதி

**சி. ஆர். சரஸ்வதி** (*C. R. Saraswathi*) என்பவர் ஒரு இந்தியத் திரைப்பட நடிகை மற்றும் அரசியல்வாதி ஆவார். இவர் முதன்மையாக தமிழ் படங்களில் நடித்துள்ளார். இவர் தற்போது அனைத்திந்திய அண்ணா திராவிட முன்னேற்றக் கழகத்தின் பிளவுக் குழுவான அம்மா மக்கள் முன்னேற்றக் கழகத்தின் செய்தித் தொடர்பாளராகச் செயல்பட்டு வருகிறார்.
# சி. ஆர். சரஸ்வதி

## தொழில்

சி. ஆர். சரஸ்வதி 1979 ஆம் ஆண்டில் திரைப்பட நடிகையாகத் தனது வாழ்க்கையைத் தொடங்கினார். மேலும் 1999 ஆம் ஆண்டில் அனைத்திந்திய அண்ணா திராவிட முன்னேற்றக் கழகத்தில் சேர்ந்தார். 2014 ஆம் ஆண்டில், ஜெயலலிதாவால் அ.தி.மு.க கட்சியின் செய்தித் தொடர்பாளராக நியமிக்கப்பட்டார். பல்லாவரம் சட்டமன்றத் தொகுதியில் 2016 ஆம் ஆண்டு நடைபெற்ற தமிழ்நாடு சட்டமன்றத் தேர்தலில் இவர் போட்டியிட்டு தோல்வியடைந்தார். இவர் தற்போது அம்மா மக்கள் முன்னேற்றக் கழகத்தில் இருக்கிறார்.
# சி. ஆர். சரஸ்வதி

## விருதுகள்

தமிழ் திரையுலகில் இவர் செய்த பங்களிப்புகளுக்காக 2004 ஆம் ஆண்டு தமிழக அரசின் கலைமாமணி விருதைப் பெற்றார்.
# சி. ஆர். சரஸ்வதி

## திரைப்படவியல்

| 1979 | *சுவர் இல்லாத சித்திரங்கள்* | செல்வி |  |
| --- | --- | --- | --- |
| 1987 | *எங்க சின்ன ராசா* | நாகம்மாள் |  |
| 1988 | *அண்ணாநகர் முதல் தெரு* | சரஸ்வதி |  |
| 1991 | *புதிய ராகம்* | ரகுராமனின் தாயார் |  |
| 1991 | *வசந்தகால பறவை* | வழக்கறிஞர் |  |
| 1992 | *பொண்டாட்டி ராஜ்ஜியம்* |  |  |
| 1992 | *தங்க மனசுக்காரன்* | யசோதை |  |
| 1992 | *அபிராமி* | சரோஜா |  |
| 1992 | *இளவரசன்* | செல்வநாயகத்தின் மனைவி |  |
| 1992 | *சேவகன்* | அசோக்கின் தாய் |  |
| 1992 | *சிங்கார வேலன்* | சுமதியின் தாயார் |  |
| 1992 | *அம்மா வந்தாச்சு* | பள்ளி ஆசிரியர் |  |
| 1992 | *காவியத் தலைவன்* | பிரியாவின் தோழி |  |
| 1992 | *நாளைய செய்தி* | சாவித்திரி |  |
| 1993 | *பிரதாப்* |  |  |
| 1993 | *மணிக்குயில்* | ரத்னசபாபதி மனைவி |  |
| 1993 | *எங்க முதலாளி* |  |  |
| 1993 | *பொறந்த வீடா புகுந்த வீடா* |  |  |
| 1993 | *மாமியார் வீடு* |  |  |
| 1994 | *அமைதிப்படை* | குயிலியின் தாய் |  |
| 1994 | *அத்த மக ரத்தினமே* | புதுக்கோட்டை சுந்தரி |  |
| 1994 | *கில்லாடி மாப்பிள்ளை* | தேவியின் தாய் |  |
| 1994 | *சுப்பிரமணிய சாமி* | சரசா |  |
| 1995 | *எங்கிருந்தோ வந்தான்* | மீனாட்சி |  |
| 1995 | *பாட்டு பாடவா* | தேவியின் தாய் |  |
| 1995 | *கர்ணா* | மாணிக்கத்தின் மனைவி |  |
| 1995 | *ஒரு ஊரில் ஒரு ராஜகுமாரி* |  |  |
| 1995 | *காந்தி பிறந்த மண்* | சத்யவதி |  |
| 1996 | *வசந்த வாசல்* | வசந்தா |  |
| 1996 | *புருஷன் பொண்டாட்டி* | சூரியகலா |  |
| 1996 | *செல்வா* | பாமா |  |
| 1997 | *புதுநிலவு* |  |  |
| 1997 | *ஒன்ஸ்மோர்* | கவிதாவின் அம்மா |  |
| 1998 | *நாம் இருவர் நமக்கு இருவர்* |  |  |
| 1998 | *என் உயிர் நீதானே* | ஜானகியின் அண்ணி |  |
| 1998 | *நினைத்தேன் வந்தாய்* | சாவித்திரியன் அத்தை |  |
| 1998 | *சிவப்பு நிலா* | வழக்கறிஞர் |  |
| 1999 | *கெஸ்ட் அவுஸ்* |  |  |
| 1999 | *மறவாதே கண்மணியே* |  |  |
| 2001 | *என் புருசன் குழந்தை மாதிரி* |  |  |
| 2002 | *பம்மல் கே. சம்பந்தம்* | மாலதியின் தாய் |  |
| 2002 | *காமராசு* | வசந்தியின் தாய் |  |
| 2002 | *கார்மேகம்* |  |  |
| 2002 | *இவன்* |  |  |
| 2006 | *47ஏ பெசன்ட் நகர் வரை* |  |  |
| 2007 | *நம் நாடு* |  |  |
| 2008 | *பழனி* | தீப்தியின் தாய் | } |
# கிங் காங் (நடிகர்)

**கிங் காங்** **(** பிறப்பு **சங்கர்** ) என்பவர் ஓர் இந்தியத் திரைப்பட நகைச்சுவை நடிகர் ஆவார். இவர் பெரும்பாலும் தமிழ்ப் படங்களில் நடித்துள்ளார். கிங் காங்கின் நடனம் இடம்பெற்ற *அதிசயப் பிறவி* (1990) படத்தின் துண்டுக் காட்சி *லிட்டில் சூப்பர் ஸ்டார்* என்ற பெயரில் இணையத்தில் வைரல் ஆனது.
# கிங் காங் (நடிகர்)

## தொழில்

கிங் காங் தமிழ் படங்களில் முதன்மையாக நகைச்சுவை துணை வேடங்களில் நடித்துள்ளார். தொலைக்காட்சி தொடர்களிலும் தோன்றிய இவர் நடனக் கலைஞராக மேடை நிகழ்ச்சிகளை வழங்கியுள்ளார். ரஜினிகாந்திற்கு முன்னால் கிங் காங் நடனமாடிய *அதிசயப் பிறவி* (1990) திரைப்படத்தின் துண்டுக் காட்சி 2000-களின் பிற்பகுதியில் " லிட்டில் சூப்பர்ஸ்டார் " என்ற பெயரில் பிரபலமான இணைய வைரல் காணொளியாக மாறியது.  
2007-ஆம் ஆண்டில், இவர் வறுமையில் வாடுவதாக செய்திகள் வந்தன. இதன் பிறகு இவர் மீண்டும் பட வாய்ப்புகள் பெற்று படங்களில் தோன்றத் தொடங்கினார். குறிப்பாக *போக்கிரியில்* ஒரு நடனக் காட்சியில் தோன்றினார். பின்னர் வடிவேலுவுடன் நகைச்சுவைக் காட்சிகளில் *கருப்பசாமி குத்தகைதாரர்* (2007) மற்றும் *கந்தசாமி* (2009) ஆகியவற்றில் தோன்றினார். நடிகை சகீலாவுக்கு ஜோடியாக ஒன்னற குள்ளன் என்ற பெயரிலான குறைந்த செலவில் தமிழ் மற்றும் மலையாளம் என இருமொழிகளில் எடுக்கபட்ட திரைப்படத்தில் இவர் பணியாற்றத் தொடங்கினார். ஆனால் படம் வெளியிடப்படாமல் உள்ளது.
# கிங் காங் (நடிகர்)

## தேர்ந்தெடுக்கப்பட்ட திரைப்படவியல்

| 1988 | *நெத்திஅடி* |  |  |
| --- | --- | --- | --- |
| 1988 | *ஊரைத் தெரிஞ்சுக்கிட்டேன்* |  |  |
| 1988 | *யமுடிக்கி மொகுடு* | தெலுங்கு படம் |  |
| 1989 | *அன்புக்கட்டளை* |  |  |
| 1989 | *கில்லாடி ஜோகி* | கன்னட படம் |  |
| 1990 | *ராஜா விக்ரமரகா* | தெலுங்கு படம் |  |
| 1990 | *அதிசயப் பிறவி* | நடனக் கலைஞர் |  |
| 1991 | *கிழக்கு கரை* |  |  |
| 1992 | *சின்ன பசங்க நாங்க* |  |  |
| 1993 | *சின்ன ஜமீன்* |  |  |
| 1994 | *சின்னபுள்ள* |  |  |
| 1994 | *ஊழியன்* |  |  |
| 1994 | *கண்டுகல்லி* | கன்னட படம் |  |
| 1994 | *கரனா மொகுடு* | தெலுங்கு படம் |  |
| 1995 | *ஜமீன் கோட்டை* | பாண்டி |  |
| 1996 | *கட்டபஞ்சாயத்து* |  |  |
| 1996 | *பாஞ்சாலங்குறிச்சி* |  |  |
| 1996 | *டேக் இட் ஈசி ஊர்வசி* |  |  |
| 1997 | *சக்தி* |  |  |
| 1997 | *கூங்காட்* | இந்தி படம் |  |
| 1998 | *நாம் இருவர் நமக்கு இருவர்* |  |  |
| 1998 | *தினந்தோறும்* |  |  |
| 1998 | *புதுக்குடித்தனம்* | அருவா வேலு |  |
| 1999 | *சிவன்* | நட்டு |  |
| 1999 | *பிவி தம்பர் .1* | இந்தி படம் |  |
| 2000 | *தேரா ஜாதூ சல் கயா* | இந்தி படம் |  |
| 2000 | *கண்ணால் பேசவா* |  |  |
| 2000 | *நாகலிங்கம்* |  |  |
| 2000 | *நீ எந்தன் வானம்* |  |  |
| 2002 | *எச்2O* | கன்னடப் படம் |  |
| 2003 | *காதல் கிறுக்கன்* | வேலையாள் |  |
| 2005 | *கிச்சா வயசு 16* |  |  |
| 2006 | *கை வந்த கலை* | அலுவலக உதவியாளர் |  |
| 2006 | *வாத்தியார்* |  |  |
| 2007 | *போக்கிரி* | சரக்குந்து ஓட்டுநர் |  |
| 2007 | *கருப்பசாமி குத்தகைதாரர்* |  |  |
| 2007 | *பிறகு* | சமரசத்தின் உதவியாளர் |  |
| 2008 | *இந்திரலோகத்தில் நா. அழகப்பன்* |  |  |
| 2008 | *காசிமேடு கோவிந்தன்* | கோவிந்தனின் நன்பன் |  |
| 2008 | *முனியாண்டி விலங்கியல் மூன்றாமாண்டு* |  |  |
| 2009 | *கந்தசாமி* | திருடன் |  |
| 2009 | *சிரித்தால் ரசிப்பேன்* | கத்திக் குத்து பாண்டியன் |  |
| 2010 | *கச்சேரி ஆரம்பம்* |  |  |
| 2010 | *சுறா* | போலி காவல் அதிகாரி |  |
| 2013 | *சென்னை எக்ஸ்பிரஸ்* | வழிப்போக்கன் | இந்தி படம் |
| 2014 | *தெனாலிராமன்* |  |  |
| 2014 | *விலாசம்* |  |  |
| 2015 | *மகாராணி கோட்டை* | சாமி |  |
| 2016 | *சுட்டபழம் சுடாதபழம்* |  |  |
| 2016 | *சும்மாவே ஆடுவோம்* |  |  |
| 2016 | *பயம் ஒரு பயணம்* |  |  |
| 2018 | *நரி வேட்டை* | } |  |
# கருப்பை மிகைப்பெருக்கம்

**கருப்பை மிகைப்பெருக்கம்** *(Uterine hyperplasia)* என்பது பெண்களின் கருப்பையானது அளவிலும் கன அளவிலும் அதிகரித்து அசாதரணமாக பெரிதாகும் ஒரு நிலையாகும். இம்மருத்துவ நிலை அசாதாரண கருப்பை, கருப்பை ஐப்பர்பிளேசியா போன்ற பெயர்களால் அழைக்கப்படுகிறது. கருப்பை சுரப்புத் திசுக்கட்டிகள், கருப்பை நார்த்திசுக் கட்டிகள், சூல்பை நீர்க்கட்டிகள், மற்றும் கருப்பையகப் புற்றுநோய். போன்ற நோய்களுக்கான ஒரு அறிகுறியாக கருப்பை மிகைப்பெருக்கம் கருதப்படுகிறது.
# திலீப் குமார் (இயக்குநர்)

**திலீப் குமார்** என்பவர் விளம்பர படங்கள் மற்றும் தமிழகத் திரைப்படத்துறையில் பணிபுரியும் திரைப்பட இயக்குநர் ஆவார். இவர் 2017 ஆம் ஆண்டு கல்கி என்ற திரைப்படத்தின் மூலம் தமிழ்த் திரைப்படத்துறையில் இயக்குநராக அறிமுகமானார். அதை தொடர்ந்து 2021 ஆம் ஆண்டில் மாறா என்ற திரைப்படத்தை இயக்கியதன் மூலம் பலரது கவனத்தையும் பெற்றுள்ளார். இந்த திரைப்படத்தில் மாதவன் மற்றும் சிரத்தா சிறீநாத் ஆகியோர் நடித்துள்ளார்கள்.
# திலீப் குமார் (இயக்குநர்)

## திரைப்படங்கள்

| ஆண்டு | திரைப்படம் | இயக்குநர் |
| --- | --- | --- |
| 2017 | கல்கி |  |
| 2021 | மாறா |  |
# சிறுநீர்க்குழாய் இரத்த ஒழுக்கு

**சிறுநீர்க்குழாய் இரத்த ஒழுக்கு** *(Urethrorrhagia)* என்பது சிறுநீர் இல்லாத நிலையில் சிறுநீர்க்குழாயில் இரத்தம் கசிவதும், சிறுநீர் கழிப்பதில் சிரமும் உள்ளாடைகளில் இரத்த புள்ளிகள் காணப்படுவதுமான ஒரு மருத்துவ நிலையாகும். முன்குமரப்பருவ குழந்தைகளிடத்தில் தோன்றும் இந்நோய் பல வருட கால இடைவெளியில் சுயமாக தானாகவே நின்று போய் ஒரு தீங்கற்ற போக்காகவே மறைகிறது. இந்த நோயாளிகளின் ஆரம்ப சிகிச்சை நிர்வாகத்தில் கதிரியக்க ஆய்வுகள் மற்றும் உள்ளுறுப்புக்காட்டி பரிசோதனை நடைமுறைகள் தேவையற்றவையாகும். இதனால் இந்நோயாளிகள் தொடர் அல்லது தொடர்ச்சியான இரத்தப்போக்குக்கு தள்ளப்படுகிறார்கள்.
# புவி அறிவியல் துறை அமைச்சகம்

**புவி அறிவியல் அமைச்சகம்** (The Ministry of Earth Sciences) இந்திய வானிலை ஆய்வுத் துறை (ஐஎம்டி), இடைநிலை அளவிலான வானிலை முன்னறிவிப்புக்கான தேசிய மையம் (என்.சி.எம்.ஆர்.டபிள்யூ.எஃப்), இந்திய வெப்பமண்டல வானிலை ஆய்வு நிறுவனம் (ஐ.ஐ.டி.எம்), புனே மற்றும் பூமி இடர் மதிப்பீட்டு மையம் (EREC), மற்றும் பெருங்கடல் மேம்பாட்டு அமைச்சகம் ஆகியவற்றின் இணைப்பிலிருந்து 2006 ஆம் ஆண்டில் உருவாக்கப்பட்டது.